Garèng : Hus, wong sêmbrana, kowe kuwi gênahe apa panas, apa kêpiye. Karêpmu rak arêp ngandhakake, yèn têsèn-têsèn mau dadi braèwu, sugihe prasaksat Raja Pirngon. Mula iya nyata Raja Pirngon kuwi jarene sugihe ora karuan têmênan, nanging aja kok banjur kok unèkake: angraja Pirngon, awit iki têgêse: ora mung sugih bôndha sugih dhuwit bae, nanging iya sugih... ati sing pating kriwil, alias: drêngki lan èlèk atine sing ora karu-karuan kae.
